text: Stephanie Lose: Situationen er kritisk
  29 maj 2016 kl. 14.46
  Region Syddanmark skal nu forsøge at finde en ny læge til godt 1300 patienter i Esbjerg. Det er en situation, vi skal løse siger Regionsrådsformand Stephanie Lose.
  Efter at en af Esbjergs praktiserende læger har meddelt, at hun stopper 1. oktober, så venter der på ny en udfordring for Region Syddanmark, men den skal nok blive løst, siger regionsrådsformand Stephanie Lose til TV SYD.
  Ifølge Stephanie Lose så er der i første omgang plads til flere patienter i regionsklinikken i Hjerting , men det er klart, at det er en udfordring hele tiden at forsøge at være et skridt foran.
  Se hele interviewet med Stephanie Lose øverst på siden.
  